b'\n_START_ARTICLE_\nPesitsemine\n_START_SECTION_\nLiigitus\n_START_PARAGRAPH_\nPesitsemiskoha j\xc3\xa4rgi v\xc3\xb5ib linnuliike liigitada: ava-, sulus- ja v\xc3\xb5rastikus pesitsejateks. Avapesitsejad (maaspesitsejad) teevad pesa maapinnale, puu otsa, kaljule v\xc3\xb5i ehitisele; suluspesitsejad pinnase-, puu- v\xc3\xb5i millegi muu \xc3\xb5\xc3\xb5nde. V\xc3\xb5rastikus pesitsejad pesitsevad peamiselt p\xc3\xb5\xc3\xb5sastes v\xc3\xb5i puuv\xc3\xb5rade alumises osas.\n_START_SECTION_\nPesitsemine\n_START_PARAGRAPH_\nEnamasti hauvad m\xc3\xb5lemad vanalinnud. On ka erandeid, n\xc3\xa4iteks hanelistel haub ainult emaslind, jaanalinnulistel ainult isaslind. Linnuliike v\xc3\xb5ib liigitada ka pesahoidjateks ja pesah\xc3\xbclgajateks. Pesahoidjail (n\xc3\xa4iteks pistrikulistel) kooruvad pojad abitute ja pimedatena, pesah\xc3\xbclgajail (n\xc3\xa4iteks hanelistel) on pojad koorudes arenenud ja lahkuvad pesast 12\xe2\x80\x9348 tunni p\xc3\xa4rast. Poegi kasvatavad harilikult m\xc3\xb5lemad vanalinnud, kuid ka siin on erandeid. N\xc3\xa4iteks hanelistel ja kanalistel kasvatab pojad \xc3\xbcles ainult emaslind._NEWLINE_Enamik linde pesitseb korra aastas. Mitu korda aastas pesitsevad troopikalindlased, kuid ka tuvilised, tihaslased ja varblased.'